stanford-oval/wikipedia huggingface dataset:
מרווין סאטן
הוויסקי טנסי הלבן של פופקורן סאטן

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה.
ב-9 בנובמבר 2010 הכריז האנק ויליאמס ג'וניור על שיתוף פעולה עם חברת J&M Concepts LLC ועם אלמנתו של סאטן, פאם סאטן, לזיקוק והפצת הוויסקי של פופקורן סאטן, לראשונה באופן חוקי.
הוויסקי, שכונה "הוויסקי טנסי הלבן של פופקורן סאטן", מיוצר עם דוד זיקוק שתוכנן על ידי סאטן עצמו לפני מותו ובמתכון המשפחתי הסודי שעבר במשפחת סאטן, אותו הפקיד סאטן לפני מותו בידיו של המנהל המקצועי של חברת J&M Concepts LLC, ג'יימי גרוסר.
כוכבי מוזיקת קאנטרי רבים הגיעו לאירוע השקת הוויסקי.
על-פי דיווחים בעיתונות, יופץ תחילה הוויסקי בטנסי ובדרום-מזרח ארצות הברית.
ראו גם

תקופת היובש
נייג'ל הות'ורן

| --- | --- |

 לידה:  5 באפריל 1929 קובנטרי, ווריקשייר, אנגליה
 פטירה:  26 בדצמבר 2001 (בגיל 72) Radwell, הממלכה המאוחדת 
 מקום קבורה:  הרטפורדשייר 
 שם לידה:  Nigel Barnard Hawthorne 
 סוגה מועדפת:  קומדיה שייקספירית 
 מדינה:  הממלכה המאוחדת 
 תקופת הפעילות:  מ-1950 
 מקום לימודים:  אוניברסיטת קייפטאון  St. George's Grammar School 
 בן או בת זוג:  Trevor Bentham (1979–2001) 
 פרסים והוקרה:  פרס לורנס אוליבייה לשחקן הטוב ביותר בתפקיד משנה (1977)  פרס טוני לשחקן הטוב ביותר במחזה (1991)  Knight Bachelor  מפקד במסדר האימפריה הבריטית  פרס באפט"א לשחקן הטוב ביותר  פרס אוליבייה 
 פרופיל ב-IMDb
 
סר נייג'ל הות'ורן (באנגלית: Nigel Hawthorne;‏ 5 באפריל 1929 – 26 בדצמבר 2001) היה שחקן קולנוע וטלוויזיה בריטי.
הות'ורן נולד בעיר קובנטרי שבווריקשייר, אנגליה וגדל בקייפטאון, דרום אפריקה, שם חונך בידי ארגון "האחים הנוצרים". הוא חזר לבריטניה ב-1951 כדי לפתח קריירת משחק.
בקריירה הארוכה והמגוונת שלו, שהתחילה מפרסומת לבירה, תפקידיו הידועים ביותר הם סר המפרי אפלבי בסדרת הטלוויזיה "כן, אדוני השר" ובסדרת ההמשך "כן, אדוני ראש הממשלה", שעליו זכה בארבעה פרסי BAFTA, והמלך ג'ורג' השלישי במחזה "טירופו של המלך ג'ורג'" מאת אלן בנט, שעליו זכה בפרס אוליבייה ובפרס באפט"א לשחקן הטוב ביותר בתפקיד ראשי, ובסרט שנעשה על פי המחזה, שעליו היה מועמד לפרס אוסקר. בנוסף, נתן הות'ורן את קולו לדמות המספר בסרט המצויר רארג. הות'ורן זכה בשנת 1991 בפרס אנטואנט פרי למצוינות בתיאטרון (טוני) לתפקיד הראשי הטוב ביותר, על תפקידו בסרט "Shadowlands". בשנת 1987 קיבל הות'ורן תואר מפקד במסדר האימפריה הבריטית ובשנת 1999 קיבל תואר אביר.
לאחר פרסום מועמדותו לפרס האוסקר בשנת 1995, התפרסם במגזין אמריקאי ריאיון שבו דיבר בפתיחות על היותו הומוסקסואל. עד אז שמר הות'ורן באדיקות על חייו הפרטיים. לטקס פרסי האוסקר הגיע עם התסריטאי טרבור בנטהאם, שהיה בן זוגו במשך תקופה ארוכה, עד מותו של הות'ורן. הות'ורן עבר מספר ניתוחים לטיפול בסרטן הלבלב ממנו סבל, וב-26 בדצמבר 2001 מת מהתקף לב. לאחר מותו פורסמה האוטוביוגרפיה שלו, "Straight Face".
נחמן אינגבר

| --- | --- |
אין תמונה חופשית
 לידה:  30 בנובמבר 1938 (בן 85) 
 מדינה:  ישראל 
 השכלה:  האוניברסיטה העברית בירושלים 
 
נחמן אִינְגְבַּר (נולד ב-30 בנובמבר 1938) הוא מבקר ומרצה לקולנוע ישראלי.
קורות חייו

נחמן אינגבר נולד ברחובות בסוף שנת 1938, בנם של יוסף ובלומה אינגבר, ילידי פולין. אביו עלה לארץ ישראל ב-1924 ועבד בקיבוצים, אחר-כך עברו הוריו לתל אביב ופתחו חנות בגדים.
אינגבר רכש את אהבתו לקולנוע כשצפה בסרטי איכות במועדוני הקולנוע התל אביביים של זאב רב-נוף ודוד גרינברג. הוא בוגר תואר ראשון באנגלית, פילוסופיה וספרות השוואתית באוניברסיטה העברית (1958). עשה תואר שני בחוג לאנגלית באוניברסיטה. ב-1966 הכניס לראשונה את הוראת הקולנוע לכיתות הלימוד.
בשנת 1967 ראה אור ספרו "שקספיר בקולנוע" בהוצאת צ'ריקובר. הספר הוא אסופת מאמרים שליקט אינגבר ותרגמם לעברית, העוסקים בקשר שבין תיאטרון לקולנוע.
בשנת 1969 טס אינגבר לצרפת ולמד לדוקטורט בבית הספר ללימודים גבוהים במדעי החברה בפריז, אולם לא סיים את התואר. אינגבר שב לישראל ב-1973 על-מנת לנהל את "המכון הישראלי לקולנוע" שנפתח על ידי משרד התרבות דאז ושבק חיים. במסגרת המכון הוא תמך בכתיבת תסריטים לסרטי איכות, ייסד את ספריית המכון וערך כתב עת בשם "קולנוע", שראה אור פעם בשנה (1981-1974). אינגבר לקח חלק פעיל בשדולה למען הקמת הסינמטקים בישראל וסייע בהקמת "הקרן לעידוד סרטי איכות", הקרויה היום "קרן הקולנוע הישראלי", שנוסדה ב-1980 ושימש חבר הנהלה בקרן.
ב-1981 כיכב בסרטו הקצר של דן וולמן, "האיש שפרם פם פם".
נחמן אינגבר פרסם ביקורות קולנוע בעיתונים שונים: בשנות השבעים בעיתון "העיר", בשנות השמונים בעיתון "ידיעות אחרונות", כתב גם ב"עכבר העיר" וב"טיים אאוט" והוא כותב בעיתון "ישראל היום", החל מייסודו ביולי 2007 ועד היום.
אינגבר מלמד קולנוע מאז שנת 1973 בחוג לקולנוע וטלוויזיה באוניברסיטת תל אביב, לימד קולנוע בבית צבי, בסם שפיגל, באוניברסיטת חיפה, באוניברסיטה העברית, בבית ברל ובאוניברסיטה הפתוחה. הוא מרצה בעיקר בתחום התאורטי של הקולנוע ועל ההיסטוריה של הקולנוע.
ביולי 2011 זכה אינגבר באות ההוקרה של פסטיבל הקולנוע ירושלים "בעבור תרומתו לעיצוב תרבות הקולנוע בישראל ולמיסוד תשתיתה". הוא זכה בפרס על איכות ההוראה בפסטיבל הסטודנטים.
נחמן אינגבר נשוי לרחל, שהייתה רכזת כתבים ב"ידיעות אחרונות". אחיו, ד"ר יאיר אינגבר, היה עורך המדור הכלכלי של "ידיעות אחרונות".
בשנת 2013 ערך, בצוותא עם בועז דוידזון, את תסריט הסרט "לצוד פילים", מאת רשף ורגב לוי.
כיום הוא עובד כמנהל אמנותי ומלווה של הסרטים העלילתיים בקרן רבינוביץ'.
בספטמבר 2019 הוא קיבל את פרס אופיר על הישגים מקצועיים.
מרחב קרילוב

באלגברה ליניארית, לכל מטריצה A בגודל  n\times n ווקטור b בגודל n, מוגדר מרחב קרילוב מסדר r כמרחב הנפרס על ידי b וr-1 הפעלות של A עליו. במילים אחרות:
הרעיון פורסם לראשונה על ידי אלכסיי קרילוב בשנת 1931. כיום משתמשים בו בעיקר בשיטות איטרטיביות למציאת ערכים עצמיים של מטריצות.
לקריאה נוספת

A N Krylov. “О численном решении уравнения, которым в технических вопросах определяются частоты малых колебаний материальных систем”. Izvestija AN SSSR (News of Academy of Sciences of the USSR), Otdel. mat. i estest. nauk, 1931, VII, Nr.4, 491-539 (המאמר המקורי)
Stewart, Gilbert W. Matrix Algorithms: Volume II: Eigensystems. Society for Industrial and Applied Mathematics, 2001.
ערך זה הוא קצרמרבנושא מתמטיקה. אתם מוזמנים לתרום לוויקיפדיה ו.
ניקולאס בט

ניקולאס בט (באנגלית: Nicholas Bett;‏ 14 ביוני 1992 - 8 באוגוסט 2018) היה אתלט קנייתי ואלוף העולם (בייג'ינג 2015) בריצת 400 מטר משוכות.
ביוגרפיה

במבחנים הקנייתיים לאליפות העולם שנערכו בניירובי בסוף יולי 2015 קבע בט בריצת 400 מטר משוכות שיא אישי חדש של 48.29 שניות. שלושה שבועות לאחר מכן, באליפות עצמה שנערכה בבייג'ינג, סין באוגוסט הוא זכה במדליית זהב בריצת 400 מטר משוכות בשיא אישי חדש ובתוצאת השנה בעולם של 47.79 שניות, לפני דניס קודרייבצ'ב מרוסיה שקבע שיא רוסיה חדש של 48.05 שניות וג'פרי גיבסון מבהאמה שקבע שיא בהאמה חדש של 48.17 שניות.
ב-8 באוגוסט 2018 נהרג בט בתאונת דרכים בקניה, לאחר שחזר מהשתתפות באליפות אפריקה באתלטיקה קלה שנערכה בניגריה.
שיאים אישיים

ריצת 400 מטר משוכות: 47.79 שניות (2015)
מרחב רגולרי

בטופולוגיה, רגולריות ותכונת  T_{3} הן דוגמאות לתכונות הפרדה. מרחב רגולרי הוא מרחב טופולוגי המפריד בין נקודות לבין קבוצות סגורות, באמצעות סביבות פתוחות. מרחב רגולרי שבו כל נקודה מהווה קבוצה סגורה, נקרא מרחב  T_{3}.
מרחב טופולוגי הוא רגולרי, אם לכל קבוצה סגורה  F ונקודה  x שאיננה ב- F, קיימות קבוצות פתוחות וזרות, שאחת מהן מכילה את  x והשנייה את  F. תכונה זו נקראת 'הפרדה בקבוצות פתוחות'. 
ניסוח אחר: לכל נקודה  x וקבוצה פתוחה  G במרחב, כך ש- x\in G, קיימת קבוצה פתוחה  V כך ש- x\in V\subseteq {\overline {V}}\subseteq G.
כל מרחב  T_{3} הוא מרחב אוריסון (הקרוי גם מרחב  T_{2{\frac {1}{2}}}), כלומר אפשר להפריד בו בין נקודות באמצעות סביבות סגורות וזרות. בפרט, מרחב כזה הוא מרחב האוסדורף (מרחב  T_{2}), שבו אפשר להפריד בין נקודות באמצעות סביבות פתוחות.
מרחב האוסדורף שהוא גם מרחב קומפקטי מקומית הוא מרחב רגולרי.
תכונת הרגולריות סגורה למכפלות: אם  X,Y רגולריים, אז גם המכפלה  X\times Y רגולרית.
ראו גם

אקסיומות ההפרדה
מרחב רגולרי לחלוטין
| טופולוגיה קבוצתית |
| --- | --- | --- |
| מושגי יסוד | מרחב מטרי • מרחב טופולוגי • פונקציה רציפה • הומיאומורפיזם |  |
| בתוך המרחב | קבוצה פתוחה • קבוצה סגורה • פנים • סגור • שפה • סביבה • נקודת הצטברות • קבוצה צפופה • קבוצה דלילה • בסיס • סדרת קושי |  |
| תכונות של מרחבים טופולוגיים | תכונות של מרחבים טופולוגיים |  |
| אקסיומות ההפרדה | T0 •  ‏ T1 • ‏ T2 (מרחב האוסדורף) • T2.5 • מרחב האוסדורף לחלוטין • T3 (מרחב רגולרי) • T3.5 • ‏ T4 (מרחב נורמלי) • T5 • ‏ T6 • מרחב מטריזבילי |  |
| אקסיומות המנייה | С1 •  ‏ С2 •  מרחב ספרבילי |  |
| קומפקטיות | קבוצה קומפקטית • מרחב קומפקטי מקומית • מרחב לינדלף • קבוצה קומפקטית יחסית • מרחב  פרה-קומפקטי |  |
| תכונות נוספות | מרחב שלם • קשירות • מרחב בייר • מרחב פולני |  |
|  ק  |  ק  |  |
| בניות | מרחב מכפלה •  טופולוגיה מושרית • מרחב מנה •  קומפקטיפיקציה (קומפקטיפיקציה חד-נקודתית, הקומפקטיפיקציה של סטון צ'ך) • השלמה |  |
| משפטים | הלמה של אוריסון • משפט טיטצה • משפט המטריזציה של אוריסון • משפט טיכונוף • משפט הקטגוריה של בייר |  |
| דוגמאות | קבוצת קנטור • עקומת הסינוס של הטופולוגים •  מרחב המסרק  •  הישר הארוך  • מישור מור  •  מרחב אוריסון אוניברסלי |  |
| שונות | טופולוגיה חלשה  • תכונה מקומית • אלומה • מרחב כיסוי |  |
 נושאים בטופולוגיה: טופולוגיה קבוצתית • טופולוגיה אלגברית • טופולוגיה גאומטרית  נושאים באנליזה מתמטית:  חשבון אינפיניטסימלי (מונחון) •   אנליזה וקטורית • משוואות דיפרנציאליות רגילות וחלקיות • טופולוגיה קבוצתית וגאומטרית • אנליזה מרוכבת • אנליזה פונקציונלית • תורת המידה
ניקולאס גייג'

| --- | --- |
אין תמונה חופשית
 לידה:  23 ביולי 1939 (בן 85) Lias, יוון 
 מדינה:  ארצות הברית, יוון 
 מקום לימודים:  בית הספר ללימודי מוסמך בעיתונות של אוניברסיטת קולומביה 
 שפות היצירה:  אנגלית 
 צאצאים:  כריסטוס גייג' 
 פרסים והוקרה:  פרס היינמן (1984) 
 
ניקולאס גייג' (באנגלית: Nicholas Gage; נולד ב-23 ביולי 1939) הוא סופר ועיתונאי חוקר אמריקני ממוצא יווני. ספרו "אֶלֶנִי" ראה אור בתרגום לעברית.
תולדות חייו

גייג' נולד בכפר ליה (יוונית: Λια) שבמחוז אפירוס בצפון-מערב יוון בשם ניקולאוס (ניקוס) גאצויאניס (אנגלית: Nikolaos Gatzoyiannis; יוונית: Νίκόλαος Γκατζογιάννης)  לחריסטוס (אנגלית: Christos; יוונית: Χρίστος) ואלני (אנגלית: Eleni; יוונית: Ελένη) גאצויאניס.
כאשר פרצה מלחמת העולם השנייה, עזב אביו את יוון לארצות הברית, בכוונה לצרף אליו את משפחתו, אך על רקע תום מלחמת העולם, פרצה מלחמת האזרחים ביוון, הקומוניסטים כבשו את הכפר ליה, עצרו את האם אלני, האשימו אותה בתמיכה במלוכנות, שפטו אותה משפט ראווה במרכז הכפר, והוציאוה להורג. לפני מעצרה הספיקה אלני להבריח מהכפר את ניקולאס ושלוש מאחיותיו. אחות רביעית, גליקריה (אנגלית: Glykeria; יוונית: Γλυκερία), שלחמה כפרטיזנית, נתפסה בידי הקומוניסטים.
בשנת 1949, בשלהי מלחמת האזרחים, הפליגו ניקולאס ואחיותיו באוניה לניו יורק, והתאחדו עם אביהם, שאותו לא ראה ניקולאס מיום שנולד. גליקריה הצטרפה אליהם בשנת 1950, לאחר שהמלחמה תמה. בשנת 1964 סיים גייג' לימודי תואר שני בבית הספר לעיתונאות של אוניברסיטת קולומביה, והחל לעבוד ככתב עבור סוכנות הידיעות אסושיאייטד פרס. בין השנים 1970־1980 עבד גייג' גם עבור העיתונים בוסטון הראלד טראוולר, וול סטריט ג'ורנל והניו יורק טיימס.
בשנת 1980 עזב גייג' את עבודתו בניו יורק טיימס, ונסע ליוון  כדי לחקור את נסיבות מותה של אימו ולהתחקות אחר רוצחיה, ובשנת 1983 פרסם את הספר "אלני", על אודות חייה ומותה. גייג' מתאר בספר כיצד איתר את האיש ששפט ורצח את אימו, והגיע לביתו באתונה כשאקדח מוחבא בכליו, במטרה להורגו. אולם במהלך הפגישה נכנסה לחדר בתו הקטנה של האיש, וגייג' התחרט ועזב את הבית מבלי שנקם את מות אימו. הספר ראה אור בעברית בשנת 1986, בתרגומו של יוסף אשכול, בהוצאת מעריב.
ב-1985 יצא לאקרנים הסרט אלני (אנ') המתבסס על הספר וגייג' היה שותף לכתיבת התסריט שלו. קייט נליגן משחקת בתפקיד אלני וג'ון מלקוביץ' בתפקיד גייג' המבוגר.
גייג' מתגורר כיום בעיר נורת' גראפטון (אנגלית: North Grafton), מסאצ'וסטס, נשוי לג'ואן (אנגלית: Joan), ולו בן - כריסטוס (כריס, על שם סבו), תסריטאי וכותב ספרי קומיקס, ושתי בנות: אלני (על שם סבתה) ומרינה (אנגלית: Marina).
הערות שוליים

1 2  האתר הרשמי של גייג', ‏אוחזר לאחרונה ב-10.7.2016
↑  דף הספר "אלני" באתר הוצאת מעריב, ‏24 בפברואר 2016
↑  ניקולאס גייג' באתר Hellenic Communication Service, L.L.C, ‏24 בפברואר 2016
| --- | --- |
בקרת זהויות :  NLI: 987007463229405171  PLWABN: 9810555591305606  BNE: XX1239044  BnF: cb119038343 (data)  GND: 118961721  ISNI: 0000 0001 1600 1831  LCCN: n50015445  NKC: mzk2003180634  NLG: 16971  NTA: 070287988  SNAC: w6mj0jt9  SUDOC: 026877996  VIAF: 17222826   WorldCat (עם VIAF): 17222826
נייג'ל דייוויס

| --- | --- |

דייוויס במהלכו של משחק
 לידה:  31 ביולי 1960 (בן 64) סאות'פורט, הממלכה המאוחדת 
 הדרגה הגבוהה ביותר:  רב-אמן
 מד כושר מרבי:  2530 (ינואר 1995)
 מד כושר נוכחי:  2494 (לא פעיל)
 מקצוע נוסף:  שחמטאי, מאמן שחמט וסופר.
 מדינה:  אנגליה
 
נייג'ל רודני דייוויס (Nigel Rodney Davies; נולד ב-31 ביולי 1960) הוא רב-אמן, מאמן שחמט וסופר אנגלי.
דייוויס זכה באליפות הבנים הבריטית (מתחת לגיל 21) ב-1979 ובפרס "British Rapidplay Chess Championships" ב-1987.
בשנת 2009 הפסיק להיות פעיל בשחמט תחרותי.
ספריו

דייוויס, נייג'ל (2002), The Grünfeld Defence, הוצאת Everyman Chess.
דייוויס, נייג'ל (2003), The Veresov, הוצאת Everyman Chess.
דייוויס, נייג'ל (2004), The Dynamic Reti, הוצאת Everyman Chess.
דייוויס, נייג'ל (2005), The Trompowsky, הוצאת Everyman Chess.
דייוויס, נייג'ל (2008), King’s Indian Attack. Hamburg: ChessBase.
דייוויס, נייג'ל (2008), Starting Out: The Modern, הוצאת Everyman Chess.
קבלת דרגות בינלאומיות

1982 - אמן בינלאומי
1993 - רב-אמן.
הערות שוליים

↑  סאונדרס, ג'ון "אלופי השחמט האנגלי 1904-2008" (8 ביולי 2009) (באנגלית)
| --- | --- |
בקרת זהויות :  GND: 13296273X  ISNI: 0000 0001 1436 9384  LCCN: nb98072037  NTA: 096188162  VIAF: 4425072   WorldCat (עם VIAF): 4425072 
ערך זה הוא קצרמרבנושא שחמטאים. אתם מוזמנים לתרום לוויקיפדיה ו.
נונאטאקי אפאלאצ'יה

| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 קואורדינטות:  69°44′00″S 71°04′00″W﻿ / ﻿69.7333°S 71.0667°W﻿ / -69.7333; -71.0667
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהנונאטאקי אפאלאצ'יה(למפת חצי האי האנטארקטי רגילה) בסיס חנרל ברנרדו אוהיגינס ריקלמהנונאטאקי אפאלאצ'יה(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאקי אפאלאצ'יה(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאקי אפאלאצ'יה
 
נונאטאקי אפלאצ'יה או נונאטאקי אפלצ'יה (באנגלית: Appalachia Nunataks) הם קבוצה של נונאטאקים בחלקה המערבי של רמת אלגר, בחלקו הצפוני של האי אלכסנדר, שבאנטארקטיקה.
גובהם של הנונאטאקים 600 מטרים מעל פני הים.
הנונאטאקים ממוקמים 5.62 קילומטרים דרומית-מערבית מנונאטאקי ליובימץ; 9 קילומטרים דרומית-מערבית מפסגת קוז'וך ; ו-9.65 קילומטרים מצפון לרכס אטאנסוב.
הנונאטאקים מתנשאים מעל שדה השלג ניקולס.
היסטוריה > גילוי ומיפוי הנונאטאקים

הנונאטאקים מופו על ידי הסקר האנטארקטי הבריטי בין השנים 1973–1977.
היסטוריה > מקור השם

שמם של הנונאטאקים ניתן להם על ידי הוועדה המייעצת לשמות אנטארקטיים של בריטניה.
הנונאטאק נקרא על שם היצירה "אפאלאצ'יה" מאת המלחין האנגלי פרדריק דיליוס; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות.
השם ניתן להם בעת מתן שמו של קרחון דיליוס הסמוך הנקרא על שמו של פרדריק דיליוס.
נונאטאקי אנקלדוס

| --- | --- |
אין תמונה חופשית
 מידע כללי
 על שם:  אנקלדוס 
 מיקום:  אזור הברית האנטארקטית,
 קואורדינטות:  71°43′00″S 69°27′00″W﻿ / ﻿71.716666666667°S 69.45°W﻿ / -71.716666666667; -69.45
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהנונאטאקי אנקלדוס(למפת חצי האי האנטארקטי רגילה) בסיס חנרל ברנרדו אוהיגינס ריקלמהנונאטאקי אנקלדוס(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאקי אנקלדוס(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאקי אנקלדוס
 
נונאטאקי אנקלדוס (באנגלית: Enceladus Nunataks) הם קבוצה של שמונה נונאטאקים בדרום האי אלכסנדר, שבאנטארקטיקה.
הקבוצה כוללת שמונה נונאטאקים המפוזרים על פני שטח רחב.
הנונאטאקים מצויים בראש אגן הניקוז של קרחון סאטורן.
היסטוריה > גילוי ומיפוי הנונאטאקים

הנונאטאקים מופו באמצעות תצלומי אוויר מסוג טרימטרוגון שצולמו על ידי משלחת המחקר האנטארקטית רון, בין השנים 1947 – 1948, ובאמצעות סקרים על הקרקע שנערכו על ידי סקר שטחי חסות איי פוקלנד בין השנים 1948 – 1950.
היסטוריה > מקור השם

שמה של קבוצת הנונאטאקים ניתנה לה על ידי הוועדה המייעצת לשמות אנטארקטיים של בריטניה.
שמה של הקבוצה ניתן לה, עת שניתן השם לקרחון סאטורן (הקרוי על שם כוכב הלכת שבתאי, בדומה לאתרים רבים נוספים ברמת פלאנט הסמוכה הנקראים על שמות גורמים במערכת השמש). אנקלדוס הוא ירח של כוכב הלכת שבתאי.
ראו גם

נונאטאקי פרנק
נונאטאק יאפטוס
נונאטאק סלנה
נונאטאק פיגארו

| --- | --- |
אין תמונה חופשית
 מידע כללי
 על שם:  נישואי פיגארו 
 גובה:  200 מ' 
 מיקום:  אזור הברית האנטארקטית,
 קואורדינטות:  70°07′00″S 70°44′00″W﻿ / ﻿70.1167°S 70.7333°W﻿ / -70.1167; -70.7333
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהנונאטאק פיגארו(למפת חצי האי האנטארקטי רגילה) בסיס חנרל ברנרדו אוהיגינס ריקלמהנונאטאק פיגארו(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאק פיגארו(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאק פיגארו
 
נונאטאק פיגארו (באנגלית: Figaro Nunatak) הוא נונאטאק מבודד, בסמוך לקצהו המזרחי של הדום הקרח מוצרט, בחלקו הצפוני של האי אלכסנדר, שבאנטארקטיקה.
הנונאטאק מתנשא לגובה של 200 מטרים מעל פני הים.
היסטוריה > גילוי ומיפוי הדום הקרח

הנונאטאק מופה בהתבסס על תצלומי אוויר שצולמו על ידי משלחת החקר האנטארקטית רון בשנת 1947, המיפוי בוצע על ידי  ד. סירל (D. Searle) מסקר שטחי חסות איי פוקלנד בשנת 1960.
היסטוריה > מקור השם

שמו של הנונאטאק ניתן לו על ידי הוועדה המייעצת לשמות אנטארקטיים של בריטניה.
הנואנטאק נקרא על שם האופרה "נישואי פיגארו", שחוברה בשנת 1786, על ידי המלחין האוסטרי וולפגנג אמדאוס מוצרט; וזאת בדומה לאתרים נוספים באזור שנקראו על שמו של מוצרט ויצירותיו, ובהם הדום הקרח מוצרט, ומעבר האפנר.
ראו גם

| אתרים על שם מלחינים, מוזיקאים ויצירות מוזיקליות באי אלכסנדר |
| --- | --- | --- |
| קרחונים | באלאקירב • בארטוק • גילברט • דיליוס • מיקאדו • סאליבן • סיבליוס • פלסטרינה |  |
| הדומי קרח | הנדל • וגנר • מוצרט |  |
| מדפי קרח | באך • ברהמס • בריטן |  |
| שדות שלג | שדה השלג פרסל |  |
| מפרצונים | בוקריני • ברהמס • בריטן • היידן • ובר • ורדי • מנדלסון • סטרווינסקי • פורה • קופרן • ראמו • שוברט |  |
| הרים, רמות ומצוקים | רכס אטאנסוב • רמת אלגר • נונאטאקי אפאלאצ'יה • הר בורודין • פסגת גלוק • הר גריג • רמת דביסי • הר וילבי • מעבר האפנר • הרי לאסוס • הר ליסט • שלוחת מאהלר • פסגות מוסורגסקי • הר מורלי • נונאטאק פיגארו • הר פינאפור • גבעות פינלנדיה • הר צ'ייקובסקי • הר שומאן • גבעת שופן |  |
| חצאי אי | אירואיקה • בטהובן • מונטוורדי • שוסטקוביץ' |  |
| לשונות יבשה | נקודת ברליוז • נקודת רוסיני |  |
נונאטאק ראצ'ניצה

| --- | --- |
אין תמונה חופשית
 מידע כללי
 על שם:  račenica 
 קואורדינטות:  69°35′24″S 71°15′45″W﻿ / ﻿69.59°S 71.2625°W﻿ / -69.59; -71.2625
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהנונאטאק ראצ'ניצה(למפת חצי האי האנטארקטי רגילה) בסיס חנרל ברנרדו אוהיגינס ריקלמהנונאטאק ראצ'ניצה(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאק ראצ'ניצה(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאק ראצ'ניצה
 
נונאטאק ראצ'ניצה (באנגלית: Rachenitsa Nunatak; בבולגרית:  нунатак Ръченица) הוא נונאטאק בשטח שדה השלג ניקולס בצפון האי אלכסנדר, שבאנטארקטיקה.
אורכו של הנונאטאק 1.8 קילומטרים בכיוון צפון-דרום.
הנונאטאק כולל שתי פסגותה:
הראשונה - אורכה 500 מטרים ורוחבה 350 מטרים;
השנייה - אורכה 900 מטרים ורוחבה 330 מטרים;
שיא גובהו של הנונאטאק 800 מטרים מעל פני הים.
הנונאטאק מתנשא מעל שדה הקרח ניקולס, שמדרום מזרח לו.
הנונאטאק ממוקם 5.3 קילומטרים דרומית - דרומית-מערבית לנונאטאק שו;  8.3 קילומטרים ממערב לנונאטאק טגרה; 8.05 קילומטרים צפונית-מערבית לנונאטאק נבוש שברמת אלגר; ו-8.4 מזרחית - צפונית - מזרחית לפסגת מוריסני שבהרי לאסוס.
היסטוריה > גילוי ומיפוי הנונאטאק

הנונאטאק מופה על ידי סוקרים בריטיים בשנת 1971.
הראשונים שהגיעו אל הגבעה (ב-2 בפברואר 1988) היה צוות הסקר הגאולוגי של חריסטו פימפירב (Христо Пимпирев), ובוריסלב קאמנוב (Борислав Каменов), שניהם אנשי המשלחת האנטארקטית הבולגרית הראשונה, וכן פיליפ נל (Philip Nell) ופיטר מארקיז (Peter Marquis) מהסקר האנטארקטי הבריטי.
היסטוריה > מקור השם

הנונאטאק נקרא על שם ריקוד העם הבולגרי הפופולרי ראצ'ניצה, או על שם יישוב בבולגריה בשם זה.
לקריאה נוספת

הגאזט האנטארקטי הבולגרי (בבולגרית)
ניבאלדו

ניבאלדו בטיסטה סנטנה (בפורטוגזית: Nivaldo Batista Santana, נולד ב-23 ביוני 1980), המוכר כניבאלדו, הוא כדורגלן עבר ברזילאי ששיחק בעמדת הבלם.
קריירה

ניבאלדו גדל במחלקת הנוער של קבוצת פלומיננזה, ולאחר מספר שנים בהן שיחק בקבוצות רבות במולדתו ברזיל, עבר בשנת 2006 לקבוצה הפורטוגלית בלננשש, שם היה שחקן הרכב קבוע, ועזר לקבוצה לסיים במקום החמישי ולהעפיל לגביע אופ"א.
בשנת 2007 עבר לקבוצה הצרפתית סנט אטיין עבור 3 מיליון אירו, אך לא הצליח למצוא את מקומו בהרכב הקבוצה, והושאל לקבוצה אום סלאל מקטר.
ביוני 2009 עבר לשחק בקבוצה הספרדית ריאל ואיאדוליד, ובתום העונה, לאחר תום חוזהו, הגיע לישראל ועבר לשחק במכבי תל אביב בהעברה חופשית.
בתום שנתיים מאכזבות בישראל, חזר ניבאלדו לשחק בליגת העל הפורטוגזית, כאשר חתם בשורות ריו אבה. בעונתו הראשונה בקבוצה ערך 20 הופעות, אך לאחר מכן לא שיחק יותר בקבוצה, ובפברואר 2014 שוחרר מהמועדון.
ב-8 ביולי 2014 חזר ניבאלדו לישראל וחתם לעונה אחת במכבי יבנה מהליגה הלאומית. ב-6 בינואר 2016 חתם ניבאלדו לעונה וחצי במ.ס. אשדוד. ב-19 בדצמבר 2016 חתם ניבאלדו בהפועל קטמון ירושלים מהליגה הלאומית.
הערות שוליים

↑  בוא לריו: ניבאלדו חתם בריו אבה הפורטוגלית, באתר ONE‏, 6 ביולי 2012
↑  לאומית: ניבאלדו מצטרף להפועל קטמון, באתר וואלה, 19 בדצמבר 2016
ניקולאס אסבדו

ניקולאס בריאן אָסֶבֶדוֹ טָבָּארֶס (בספרדית: Nicolás Brian Acevedo Tabárez; נולד ב-14 באפריל 1999) הוא כדורגלן אורוגוואי המשחק בעמדת הקשר בניו יורק סיטי.
קריירה

אסבדו נולד במונטווידאו שבאורוגוואי. אחיו, לואיס, גם הוא כדורגלן. הוא החל לשחק כדורגל במחלקת הנוער של ליברפול, וב-14 באוקטובר 2018 ערך את הופעת הבכורה שלו במדי הקבוצה הבוגרת בניצחון 2–1 על דפנסור ספורטינג.
ב-2 במרץ 2020 עבר לניו יורק סיטי מה-MLS.
קריירה > קריירת נבחרות

אסבדו ייצג את הנבחרת הצעירה של אורוגוואי באליפות דרום אמריקה בכדורגל עד גיל 20 ובגביע העולם בכדורגל עד גיל 20.
הערות שוליים

↑  "Nicolás Acevedo - 10 Things To Know". נבדק ב-27 ביולי 2020. {{cite web}}:  (עזרה)
↑  "Liverpool vs. Defensor Sporting - 14 October 2018". נבדק ב-27 ביולי 2020. {{cite web}}:  (עזרה)
↑  "NYCFC Permanently Acquires Nicolás Acevedo From Uruguayan Club Liverpool F.C." נבדק ב-27 ביולי 2020. {{cite web}}:  (עזרה)
↑  "16 - Nicolás Acevedo - AUF". נבדק ב-28 ביולי 2020. {{cite web}}:  (עזרה)
ערך זה הוא קצרמרבנושא כדורגלנים ובנושא אורוגוואי. אתם מוזמנים לתרום לוויקיפדיה ו.
נחל בוסתן

| --- | --- |

אזור שפך נחל בוסתן לנחל אורן
 מידע כללי
 יובלים:  נחל דוכן 
 שפך:  נחל אורן 
 מדינות באגן הניקוז:  ישראל 
  (למפת הכרמל מוגדלת) נחל בוסתן(למפת הכרמל רגילה) נחל בוסתן(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל בוסתן(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל בוסתן
 
נַחַל בּּוּסְתָּן הוא נחל אכזב  בהר הכרמל באזור הכרמל התיכון. תחילתו בשני יובלים היוצאים משכונותיה המערביות של דלית אל-כרמל (אזור "בית אוליפנט") המתחברים יחדיו ויוצרים ממערב לדלית אל-כרמל את נחל בוסתן. הנחל זורם מערבה, בדרכו מול ימין אורד נשפך אליו מצפון נחל דוכן שתחילתו בהר שוקף. ובסופו נשפך  נחל בוסתן לנחל אורן מצפון ל"רכס אצבע", כחצי ק"מ ממזרח לצומת בית אורן. הנחל בהיותו חלק מאגן הניקוז המערבי של הכרמל הוא ארוך, בעל שיפוע מתון, ובעלי עמק רחב ומפולס.
בתחילתו עובר הנחל באזור  של סלע קירטון רך ויוצר נוף של גבעות  מעוגלות מתונות מיוערות, לאחר שנשפך אליו נחל דוכן, משתנה נוף הנחל. הנחל מתחתר בסלע גיר קשה . באפיק הנחל ניתן למצוא  חלוקי גיר עשירים במאובנים.  בסופו לקראת חיבורו לנחל אורן הופך הנוף לעמק רחב נטוע עצי זית. במקום מותקנים שולחנות וספסלים  לרווחת המטיילים ומיתקני שירותים.